KIELIKYLPY GRANI SPRÅKBAD

Kauniaisissa toimii kaksivuotinen kielikylpy esiopetusikäisille ja 5-vuotiaille lapsille. Päiväkodissa on edellisten lisäksi suomenkielisiä ryhmiä ”kielikylpijöiden” nuoremmille sisaruksille sekä muille kielikylpyyn jonottaville alle 5-vuotiaille lapsille. Edellytyksenä kielikylpyyn sijoittumiselle on kirjallinen ilmoittautuminen kielikylpyjonoon.

Kielikylpyjonoon **ilmoittaudutaan kirjallisesti käyttäen tätä lomaketta**. Lomake palautetaan täytettynä päiväkodin johtajalle kielikylpypäiväkotiin, os. Stenbergintie 30, 02700 KAUNIAINEN tai varhaiskasvatuspäällikölle, PL 52, 02701 KAUNIAINEN. Kuoreen merkintä ”kielikylpyryhmä”.

Päiväkodin johtaja ylläpitää **kielikylvyn jonolistaa**. Kielikylpypäiväkodin jonoon voi - ja kannattaa - ilmoittautua heti, kun arvelee sen olevan sopiva vaihtoehto omalle lapselleen. Ilmoittautuminen ei ole sitova. Kielikylpyyn valinnan periaatteet on kuvattu seuraavalla sivulla.

Varhaiskasvatuspaikan tai esiopetuspaikan saamiseksi on jonoon ilmoittautumisen lisäksi tehtävä sähköinen **varhaiskasvatuspaikkahakemus**. Varhaiskasvatukseen ja maksuttomaan esiopetukseen hausta ilmoitetaan vuosittain lehdessä ja kaupungin internet-sivustoilla, hakuaika on yleensä tammikuussa.

Päätökset varhaiskasvatuspaikan ja esiopetuspaikan myöntämisestä lähetetään huoltajalle kotiin postitse. Siirtotarjoukset tehdään yleensä puhelimitse.

---------------------------------------------------------------------------------------------------------------------------------------------

**ILMOITTAUTUMINEN KAUNIAISTEN KIELIKYLPYYN**

LAPSEN NIMI SYNTYMÄAIKA

OSOITE

LAPSEN NYKYINEN VARHAISKASVATUSPAIKKA

TOIVOTTU AJANKOHTA SIIRROLLE KIELIKYLPYYN MAHDOLLISIMMAN PIAN

1.8. SINÄ VUONNA, KUN LAPSI TÄYTTÄÄ 5 VUOTTA

MUU, MIKÄ

HUOLTAJAN NIMI PUH.NRO PÄIVISIN

HUOLTAJAN NIMI PUH.NRO PÄIVISIN

PVM HUOLTAJAN ALLEKIRJOITUS

PVM\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HUOLTAJAN ALLEKIRJOITUS

VASTAANOTTOPVM

VASTAANOTTAJAN ALLEKIRJOITUS JA NIMEN SELVENNYS

**KAUNIAISTEN KAUPUNGIN KIELIKYLPYYN VALINNAN LINJAUKSET 1.1.2019 ALKAEN**

**(SOVV § 64, 22.8.2018)**

1. Kielikylpypäiväkodin johtaja ylläpitää kielikylvyn jonolistaa. Jonolista toimii ensisijaisesti lapsen syntymävuoden mukaan, tai toissijaisesti suunnitellun perusopetukseen siirtymisajankohdan mukaan.
2. Paikat kielikylpyryhmistä järjestetään kauniaislaisille lapsille ilmoittautumisten vastaanottamispäivän mukaisessa järjestyksessä.
3. Kielikylpyjonoon ilmoittautuminen ei ole sitova. Lapsen paikka jonossa säilyy, kunnes kielikylpypäiväkodista (kielikylpyryhmästä, alle 5-vuotiaiden suomenkielisestä ryhmästä tai kielikypypäiväkodin yhteydessä toimivasta ryhmäperhepäiväkodista lapsen iästä riippuen) tarjotaan hänelle paikkaa.
4. Jos perhe ei ota tarjottua paikkaa vastaan, perhe voi joko luopua kokonaan lapsen paikasta kielikylpyjonossa tai siirtyä ikäryhmässään jonon viimeiseksi. Mikäli lapsi ei käytä kunnallista varhaiskasvatusta, lapsi voi säilyttää aiemman jononumeronsa. Perheelle varataan riittävä aika (2 viikkoa) päättää ja valmistella siirto.
5. Ulkopaikkakuntalaisia lapsia voidaan valita kielikylpyyn 5-vuotiaasta alkaen, jos paikkoja on vapaana, kun kauniaislaiset halukkaat lapset ovat saaneet paikan. Ulkopaikkakuntalaisia kohdellaan jonossa järjestyksessä keskenään. Paikan saamisen edellytyksenä on kotikunnan myöntämä maksusitoumus.
6. Ryhmäkoko on korkeintaan 21 lasta /ikäluokka. Jos ryhmä ei täyty, siihen voidaan ottaa seuraavana vuonna syntyneitä lapsia seuraavien periaatteiden mukaan:
   1. ikäjärjestys
   2. kehitystaso vanhempien arvioimana
   3. muodostuneet kaverisuhteet
   4. arvonta
7. Kielikylpypäiväkodin suomenkieliseen ryhmään ja sen yhteydessä toimivaan ryhmäperhe-päiväkotiin alle 5-vuotiaat lapset valitaan seuraavasti, jos hakijoita on enemmän kuin vapaita paikkoja:
   1. uudet hakijat, joiden sisarus aloittaa uutena joko 5 – tai 6-vuotiaiden ryhmässä
   2. uudet hakijat, joiden sisarus jatkaa 5 – tai 6-vuotiaiden ryhmässä
   3. uudet hakijat, joilla on sisarus kielikylpypäiväkodin suomenkielisessä ryhmässä
   4. muut uudet hakijat ja toisesta kunnallisesta päiväkodista siirtyvät hakijat jononumeron mukaan
   5. jononumero
8. Paikkoja myönnettäessä varmistetaan, että kielikylpyjonossa olevat ensimmäiset 21 kauniaislaista lasta mahtuvat ryhmään viimeistään kielikylpytoiminnan alkaessa 5-vuotiaana.